Diari Oficial de la Generalitat Valenciana


Sumari del DOGV 8453, del 28-12-2018 (2018/12339)

DECRET 233/2018, de 21 de desembre, del Consell, pel qual cessa un vocal del consell d'administració de l'Autoritat Portuària d'Alacant.
----------------------------------------------------------------------------------------------------------------------------------------

### Dades del document

Número de DOGV
:   8453

Data del DOGV
:   28-12-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/12689


Data del document
:   21-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

DECRET 233/2018, de 21 de desembre, del Consell, pel qual cessa un vocal del consell d'administració de l'Autoritat Portuària d'Alacant. [2018/12677]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
D'acord amb aquesta norma, la Confederació Empresarial de la Comunitat Valenciana ha formulat proposta de substitució de l'actual representant de les organitzacions empresarials en aquest consell, que va ser designat mitjançant Decret 60/2016, de 20 de maig, del Consell, de renovació, cessament i designació en les vocalies dels consells d'administració de les autoritats portuàries d'Alacant, Castelló i València.  
  
En l'àmbit de la Comunitat Valenciana la competència per a la separació i designació de vocals correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
En virtut d'això, de conformitat amb el que s'estableix en els articles 17.b, 28.c i 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell en la reunió del 21 de desembre de 2018,  
  
  
DECRETE  
  
El cessament de Francisco Gómez Andreu com a vocal del consell d'administració de l'Autoritat Portuària d'Alacant, en representació de les organitzacions empresarials rellevants en l'àmbit portuari. Aquest cessament tindrà efectes des del dia de la publicació en el Diari Oficial de la Generalitat Valenciana.  
  
València, 21 de desembre de 2018  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT